Χρήστος Ευαγγελάτος

Ο Χρήστος Ευαγγελάτος (7 Ιουλίου 1897Βιογραφία στη Βιβλιονέτ. - 5 Μαρτίου 1977) ήταν Έλληνας δημοσιογράφος και πολιτικός. Υπηρέτησε ως Δήμαρχος Μεσολογγίου επί πολλά έτη (1925-51 και 1959-64) και βουλευτής τη δεκαετία του '50.

Βιογραφία
Γεννήθηκε στο Μεσολόγγι από Ζακυνθινή μητέρα και Κεφαλονίτη πατέρα, σπούδασε νομικά, θεολογία και πολιτικές επιστήμες στο Πανεπιστήμιο Αθηνών και εργάστηκε ως δικηγόρος για μερικά χρόνια και κυρίως ως δημοσιογράφος σε εφημερίδες της Αθήνας και της Αιτωλοακαρνανίας ("Στερεά Ελλάς"). Εξελέγη ως Δήμαρχος το 1925 και επανεκλεγόταν ως το 1951   και έπειτα βουλευτής Μεσολογγίου με τον Ελληνικό Συναγερμό, το 1952. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 64, αρ. 305). Υπηρέτησε στην κυβέρνηση Παπάγου ως υφυπουργός  αποκαταστάσεως σεισμοπλήκτων Νήσων παρά τω Υπουργείω Συντονισμού από τις 6 Σεπτεμβρίου 1953 ως τις 11 Απριλίου 1954. 
Ήταν επίσης υποδιοικητής της Γενικής Διοίκησης Ηπείρου (1918-1921) και Γενικός Γραμματέας της Ένωσης Δήμων και Κοινοτήτων Ελλάδος (1927-1956).Χρήστος Ευαγγελάτος , Παπαχαραλάμπειος Δημόσια Κεντρική Βιβλιοθήκη Ναυπάκτου.
Το 1959 εκλέχθηκε ξανά δήμαρχος στη γενέτειρά του, υπηρετώντας ως το 1964, οπότε έκλεισε συνολικά περισσότερα από 30 χρόνια στο δημαρχιακό θώκο.Ο Χρήστος Ευαγγελάτος πέθανε, Μεσολογγίτικα Χρονικά, 19-3-1977, σελ. 3.

Πέθανε στην Αθήνα το 1977 και κηδεύθηκε στις 6 Μαρτίου από το Πρώτο Νεκροταφείο Αθηνών χοροστατούντος του Μητροπολίτη Κίτρους Βαρνάβα, του οποίου ήταν προσωπικός φίλος.Ορθόδοξος Επιστασία, 1977, Βαρνάβειος Βιβλιοθήκη. Ήταν παντρεμένος με τη Μαρία Τρικούπη και είχαν 1 κόρη.

 Επιλεγμένα βιβλία 
 Η έξοδος του Μεσολογγίου (1934, θεατρικό)
 Πώς είδα την Αλβανία (1937)
 Πώς είδα τη Γερμανία
 "Η Ιστορία της Αιτωλοακαρνανίας" (1951)
 "Η Μονή της Κεχριώνος του Ληξουρίου" (1958)
"Ιστορία του Μεσολογγίου", Εκδόσεις Γκοβόστη, 2007 (πρώτη έκδοση 1959)

Πηγές

Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Μεσολογγίου
Κατηγορία:Έλληνες υφυπουργοί Συντονισμού
Κατηγορία:Δήμαρχοι Μεσολογγίου